laion/Wikipedia-Exotic huggingface dataset:
צינון אמריקני

צִינוּן אָמֵרִיקָנִי או צינון אטלנטי (שם מדעי: Polyprion americanus) הוא מין של דג גרם ממשפחת הצינוניים החי ברחבי האוקיינוס האטלנטי, מערב האוקיינוס ההודי ודרום-מזרח האוקיינוס השקט. הוא רגיל לחיות בעומקים גבוהים שבין 40 ל-600 מטרים מתחת למים, במקרים רבים במערות או ספינות טבועות. כמו כן הוא משוטט סביב הסלעים של קרקעית הים. דג זה נפוץ לעיתים בחופי ישראל. הצינון דומה במראהו לדקר ובעבר השתייך למשפחת הדקריים, אם כי ישנם כמה הבדלים קטנים במבנה השלד ומבנה הזימים. זהו דג גדול שיכול להגיע לאורך 210 סנטימטר ולמשקל של עד 100 ק"ג. הדג בעל קשקשים בצבע אפור כהה-חום עם סנפירי חזה בעלי זיזים פרוקים בולטים, בעל ראש גדול ועיניים גדולות בעלות קרום המותאם לראייה באפלה ובעל זנב גדול ושרירי העוזר לו להאיץ אחרי טרף. ראש הצינון גדול והלסת הכבדה יכולה להיפער קדימה כדי לבלוע טרף שהוא מוצא. דג זה משוטט בתחומי האפלה באזורים שונים וצד מינים של סרטנאים, סילוניות ודגים אחרים. הצינון יעדיף לחכות לטרף ממארב ואז לשאוב אותו במהירות ללועו. הדגים הבוגרים הם יחידאים למעט בעונת הרבייה אז הם נודדים יחדיו לחופים כדי להשריץ. הצעירים מתגודדים יחדיו למטרות הגנה. זהו דג מאכל מסחרי שאת בשרו אפשר לאכול הן טרי והן קפוא. הוא נידוג גם כדיג ספורט. מדיה וקבצים בנושא צינון אמריקני בוויקישיתוף צינון אמריקני, באתר ITIS (באנגלית) צינון אמריקני, באתר NCBI (באנגלית) צינון אמריקני, באתר Animal Diversity Web (באנגלית) צינון אמריקני, בבסיס הנתונים ARKive (באנגלית) צינון אמריקני, באתר האנציקלופדיה של החיים (באנגלית) צינון אמריקני, באתר FishBase (באנגלית) צינון אמריקני, באתר GBIF (באנגלית) צינון אמריקני, באתר אנציקלופדיה בריטניקה (באנגלית) צינון אמריקני באתר הרשימה האדומה של IUCN מילון בעלי חיים: דגי הגרם (תשע"ב), 2012, באתר האקדמיה ללשון העברית
צינון (דג)

צִינוּן (שם מדעי: Polyprion; משמעות השם מלטינית: "סנפירים גדולים", על שם סנפיר הגב הגבוה של הדג) הוא סוג של דגים הקרוב לדקר ובעבר נחשב לסוג במשפחת הדקריים אך כיום משויך למשפחה נפרדת - הצינוניים, צד הסוג Stereolepis. לבני הסוג זה מפרש גבי גבוה שבו בין 3 ל-10 זיזי סנפיר גבי פרוקים, סנפירי חזה קצרים יחסית ולעיתים ציצות על סנפירי הגפיים. ראשם של דגים אלה רחב כמו של דקרים ולעיתים גם מוארך והעיניים מגודלות ועוזרות להם להתמצא בחשיכה. רובם נמצאים בעומקים גבוהים שלעיתים עולה על ק"מ אחד מתחת לפני הים. תפוצתם היא בין סלעים, רכסי הרים ימיים ומערות או בספינות נטושות. כמו הדקרים דגי הצינון הם טורפים מהירים המאיצים לטרפם ממארב. הם ניזונים בעיקר מדגי גרם אחרים, סרטנאים ומסילוניות. צינון אמריקני (Polyprion americanus) צינון אוקסיגניוס (Polyprion oxygeneios) מדיה וקבצים בנושא צינון בוויקישיתוף צינון, באתר ITIS (באנגלית) צינון, באתר NCBI (באנגלית) צינון, באתר Animal Diversity Web (באנגלית) צינון, באתר האנציקלופדיה של החיים (באנגלית) צינון, באתר GBIF (באנגלית)
צנטרוסקימנוס אווסטוני

צנטרוסקימנוס אווסטוני (שם מדעי: Centroscymnus owstonii) הוא מין של כריש מצולות ממשפחת הישנוניים. הוא מצוי במרבית האוקיינוסים הטרופיים, הסובטרופיים והממוזגים בכל העולם ובעיקר סביב חופי יפן, אוסטרליה, ניו זילנד וגם במפרץ מקסיקו. הוא חי ונודד בעומקים גדולים אך סביב מדפי היבשה בעומק של 100–1,500 מטרים. האורך המקסימלי של הכריש מגיע ל-121 סנטימטר. צבעו שחור או חום כהה-שחור והוא בעל סנפירים קצרים ובשרניים ובטן גדולה ועגולה. הזנב גבוה וחזק ובעל אונה אחת גבוהה מהשנייה ובעל זוג סנפירי גב בקצה הגב. הזימים קטנים וקרובים לסנפירי החזה והראש קטן ופחוס ומופנה כלפי מעלה כשהעיניים הגדולות ממלאות את חלקו הקדמי והפה הקטן מופנה מטה. הכריש בעל ראיית לילה מיוחדת העוזרת לו לראות בתנאי חשיכה. זהו כריש נדיר שלא נראה לעיתים קרובות והוא התגלה לראשונה ב-1906 ביפן. כיום הוא מצוי בסכנת הכחדה במצב "פגיע". עם זאת בניו זילנד לא רואים בכריש מין מאוים. מדיה וקבצים בנושא צנטרוסקימנוס אווסטוני בוויקישיתוף צנטרוסקימנוס אווסטוני, באתר ITIS (באנגלית) צנטרוסקימנוס אווסטוני, באתר NCBI (באנגלית) צנטרוסקימנוס אווסטוני, באתר האנציקלופדיה של החיים (באנגלית) צנטרוסקימנוס אווסטוני, באתר FishBase (באנגלית) צנטרוסקימנוס אווסטוני, באתר GBIF (באנגלית) צנטרוסקימנוס אווסטוני באתר הרשימה האדומה של IUCN
דאבור משטרוביץ'

דאבור משטרוביץ' (בקרואטית: Davor Meštrović; נולד ב-13 בנובמבר 1967) הוא עיתונאי ומנחה טלוויזיה קרואטי. משטרוביץ' נולד בזאגרב. הוא בוגר לימודי פילוסופיה וספרות השוואתית באוניברסיטת זאגרב, בהיותו סטודנט החל לעבוד ברדיו של זגרב. ב-1990 החל לעבוד ב-HRT, רשת הטלוויזיה הציבורית של קרואטיה וב-1992 החל להגיש את תוכנית הבוקר "בוקר טוב קרואטיה". ב-1997, 1998 ו-2003 הגיש את תוצאות הניקוד של קרואטיה באירוויזיון. ב-2002 החל להיות חבר באגודת העיתונאים של קרואטיה. ב-2003 הנחה את "Dora" התוכנית הקרואטית לבחירת נציגות קרואטיה לאירוויזיון. ב-2006 התארח בפרק של הדרמה היומית "Obicni ljudi". ב-2007 הופיע בתפקיד עצמו בקומדיית המצבים "Bitange i princeze" העוסקת בחמישה חברים הגרים ביחד באותו בניין, עלילת התוכנית דומה לזו של קומדיית המצבים האמריקאית חברים. ב-2010 התמודד ב-"Zvijezde pjevaju", הגרסה הקרואטית של התוכנית "Just the Two of Us" בה מפורסמים שאינם מתחום המוזיקה מנסים את יכולות השירה שלהם. ב-2011 הופיעה בתוכנית הקומדיה "Stipe u gostima". מדיה וקבצים בנושא דאבור משטרוביץ' בוויקישיתוף דאבור משטרוביץ', במסד הנתונים הקולנועיים IMDb (באנגלית) Meštrović: Moja obitelj više neće pjevati Valjak - Jutarnji List, www.jutarnji.hr ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נבחרת פורטוגל בכדורגל נשים

נבחרת פורטוגל בכדורגל נשים מייצגת את פורטוגל בתחרויות כדורגל נשים בינלאומיות ומנוהלת על ידי התאחדות הכדורגל של פורטוגל. מאז הקמתה ב-1981 לא הצליחה הנבחרת להעפיל לטורניר גדול כלשהו עד שנת 2017, אז העפילה הנבחרת לראשונה לאליפות אירופה. בטורניר זה הצליחה הנבחרת להעפיל לשלב הבתים, אך הודחה בשלב זה כשסיימה אחרונה בבית, עם ניצחון אחד לשני הפסדים. הנבחרת מתחרה בגביע אלגארבה משנת 1994, כשהישג השיא שלה היה בשנת 2018, כשסיימה במקום השלישי. הדירוג הנוכחי של נבחרת פורטוגל ברשימת הדירוג של פיפ"א, הוא המקום ה-22 בעולם, נכון ל-16 באוגוסט 2024, ירידה של נקודה אחת לעומת ניקוד קודם. דירוג השיא 19 נמדד לראשונה ביולי 2023, והדירוג הכי נמוך 47 נמדד לראשונה במרץ 2007. 1991 עד 2019 – לא העפילה 2023 – שלב הבתים 1984 עד 2013 - לא העפילה 2017 - שלב הבתים 1994 - מקום 5 (מתוך 6) 1995 - מקום 8 (מתוך 8) 1996 - מקום 7 (מתוך 8) 1997 - מקום 8 (מתוך 8) 1998 - מקום 8 (מתוך 8) 1999 - מקום 7 (מתוך 8) 2000 - מקום 8 (מתוך 8) 2001 - מקום 8 (מתוך 8) 2002 - מקום 11 (מתוך 12) 2003 - מקום 10 (מתוך 12) 2004 - מקום 10 (מתוך 12) 2005 - מקום 11 (מתוך 12) 2006 - מקום 11 (מתוך 11) 2007 - מקום 12 (מתוך 12) 2008 - מקום 10 (מתוך 12) 2009 - מקום 8 (מתוך 12) 2010 - מקום 10 (מתוך 12) 2011 - מקום 9 (מתוך 12) 2012 - מקום 10 (מתוך 11) 2013 - מקום 11 (מתוך 12) 2014 - מקום 12 (מתוך 12) 2015 - מקום 12 (מתוך 12) 2016 - מקום 8 (מתוך 8) 2017 - מקום 12 (מתוך 12) 2018 - מקום 3 (מתוך 12) 2019 - מקום 10 (מתוך 12) מדיה וקבצים בנושא נבחרת פורטוגל בכדורגל נשים בוויקישיתוף אתר האינטרנט הרשמי של נבחרת פורטוגל בכדורגל נשים (בפורטוגזית) "Rec.Sport.Soccer Statistics Foundation". Rsssf.com. נבדק ב-2016-03-14. דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
פארק ווטרלו

פארק ווטרלו (באנגלית: Waterlow Park) הוא פארק ציבורי המצוי בדרום מזרח כפר הייגייט שבלונדון. שטח הפארק 105,000 מ"ר. הפארק מנוהל על ידי עיריית רובע קמדן. שטח הפארק נתרם לציבור הרחב על ידי סר סידני ווטרלו בשנת 1889 על מנת שישמש "גן עבור חסרי הגן" ("a garden for the gardenless"). בשנת 2005 שופץ הגן שסבל שנים רבות מוונדליזם והזנחה. בפארק מצוי בית לודרדייל (Lauderdale House) אשר משמש לתערוכות. בית זה נבנה במאה ה-16 והורחב במהלך השנים. מדיה וקבצים בנושא פארק ווטרלו בוויקישיתוף
קאדילק סדרה 61

קאדילק סדרה 61 (באנגלית: Cadillac Series 61) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בשנת 1938, ובין השנים 1940 – 1951 בארצות הברית. דור ראשון - יוצר בשנת 1939 (בשנת 1940 הדגם לא יוצר). דור שני - יוצר בשנת 1941. דור שלישי - יוצר בין השנים 1942–1947. דור רביעי - יוצר בין השנים 1948–1950. 4 דלתות -סלון. 2 דלתות - קופה. 2 דלתות - קבריולה. יוצרו 82,501 יחידות. 4 דלתות (דגם סדאן). 6 נוסעים (דגם סדאן). 5 נוסעים (דגם קופה). מנוע קדמי. מנועי בנזין. סוג הנעה: הנעה אחורית. בשנת 1939 מחיר היחידה נע בין 1,695-2,265 דולר, יוצרו 5,913 יחידות. בשנת 1941 מחיר היחידה נע בין 1,345-1,535 דולר, יוצרו 29,257 יחידות. בשנת 1942 מחיר היחידה נע בין 1,560-1,647 דולר, יוצרו 5,700 יחידות. בשנת 1946 מחיר היחידה נע בין 2,052-2,176 דולר, יוצרו 800 יחידות מדגם קופה ו-2,201 יחידות מדגם סדאן. בשנת 1947 מחיר היחידה נע בין 2,200-2,324 דולר, יוצרו 3,395 יחידות מדגם קופה ו-5,160 יחידות מדגם סדאן. בשנת 1948 מחיר היחידה נע בין 2,728-2,833 דולר, יוצרו 3,521 יחידות מדגם קופה ו-5,082 יחידות מדגם סדאן. בשנת 1950 מחיר היחידה נע בין 2,761-2,866 דולר, יוצרו 1,839 יחידות מדגם קופה ו-14,933 יחידות מדגם סדאן. בשנת 1951 מחיר היחידה נע בין 2,810-2,917 דולר. יוצרו 2,400 יחידות מדגם קופה ו-2,300 יחידות מדגם סדאן. "קאדילק סדרה 61", שנת 1939 - קבריולה "קאדילק סדרה 61", שנת 1941 "קאדילק סדרה 61", שנת 1941 "קאדילק סדרה 61", שנת 1941 - קופה "קאדילק סדרה 61", סדאן, שנת 1941 - מבט לתא הנהג ולוח מחוונים "קאדילק סדרה 61, שנת 1949, דגם פסטבק "קאדילק סדרה 61, דגם קופה "קאדילק סדרה 61, שנת 1949, דגם קופה "קאדילק סדרה 61 - דגם קבריולה "קאדילק סדרה 61, שנת 1949 (צולם בפרו) קאדילק קאדילק סדרה 60 קאדילק סדרה 65 מדיה וקבצים בנושא קאדילק סדרה 61 בוויקישיתוף קאדילק סדרה 61, סרטון באתר יוטיוב Kimes, Beverly (1996). standard catalog of American Cars 1805-1942. Krause publications. ISBN 0-87341-428-4. "קאדילק סדרה 61" שנת 1948 - ברושור oldcarbrochures.com/static/NA/Cadillac/1948_Cadillac/1948_Cadillac "קאדילק סדרה 61" שנת 1948 - ברושור oldcarbrochures.com/static/NA/Cadillac/1948_Cadillac/1948_Cadillac_Brochure "קאדילק סדרה 61", קופה שנת 1946 - מפרט automobile-catalog.com/make/cadillac/series_61_1946-1951/series_61_1946-1951_coupe/1946 "קאדילק סדרה 61", קופה rmsothebys.com/en/auctions/HF15/Hershey/lots/r117-1941-cadillac-series-61-five-passenger-coupe
נובל M14

הנובל M14 (באנגלית: Noble M14) הוא רכב שיוצר על ידי חברת "Noble Automotive" והוצג לראשונה בשנת 2004 בתערוכת הרכב הבריטית הבינלאומית. לרכב מנוע 3 ליטר V6 עם 6 מהירויות ידני ושני מגדשי טורבו, והוא מייצר 400 כוחות סוס. לרכב יחס כח-משקל של 363 כוחות סוס לטון. הוא מאיץ ל-97 קמ"ש תוך 4.3 שניות, עם מהירות מרבית של 306 קמ"ש. הרכב היה אמור להתחרות בפורשה 911 ובפרארי F430, ולעלות 75,000 ליש"ט, אך לאחר תצוגות הבכורה שלה החליט מעצב הרכב, לי נובל, כי התמורה שלה אינה שווה את המחיר שהיא עולה משום שהרכב אינו מתקדם מספיק ביחס למה שהוא מסוגל, והחליט שלא להוציא את הרכב למכירה, אלא להתקדם לייצר את ה"נובל M15". עם זאת, ה"נובל M14" הופיעה בכל זאת במספר משחקי וידאו, ביניהם "Test Drive Unlimited", "Burnout Revenge" ו"Project Gotham Racing 3". מדיה וקבצים בנושא נובל M14 בוויקישיתוף Simona, Noble M14, Supercars.net, ‏30 בנובמבר 2005 Noble 2005 M14, www.topspeed.com Noble M14 in video games, www.igcd.net
יחסי מונקו–צ'ילה

יחסי מונקו–צ'ילה הם היחסים הדיפלומטיים הרשמיים שבין נסיכות מונקו לבין הרפובליקה של צ'ילה. היחסים בין המדינות כוננו ב-1918 בזכות אמנה בין צרפת למונקו. בשנת 1960 נפתחה הקונסוליה המונגאסקית בעיר ולפראיסו שבמונקו ובכך כוננו יחסים קונסולריים בין שתי המדינות דה פקטו. ב-2014 ביקר בצ'ילה אלבר השני, נסיך מונקו, זהו היה הביקור רם הדרג הראשון שנערך בכל תולדות היחסים בין שתי המדינות. מונקו אינה מיוצגת בצ'ילה בדרג השגרירות אלא באמצעות מסדרון שנמצא בשגרירות הצרפתית בסנטיאגו דה צ'ילה, בירת המדינה. מונקו מיוצגת בצ'ילה בדרג הקונסולרי באמצעות שתי קונסוליות שהיא מחזיקה בערים סנטיאגו דה צ'ילה, וולפראיסו. צ'ילה אינה מיוצגת במונקו בדרג השגרירות אלא באמצעות השגרירות הצ'יליאנית בפריז, בירת צרפת הסמוכה, האמונה גם על מונקו. צ'ילה מיוצגת במונקו בדרג הקונסולרי באמצעות קונסוליה רשמית שהיא מחזיקה בעיר המדינה. CONSULATE GENERAL OF MONACO IN SANTIAGO, CHILE CONSULATE OF MONACO IN VALPARAISO, CHILE CONSULATE OF CHILE IN MONACO, MONACO
גרייט וול ווליקס C30

גרייט וול ווליקס C30 (באנגלית: Great Wall Voleex C30) הוא רכב סאבקומפקט שיוצר על ידי חברת גרייט וול מוטורס הסינית בשנים 2010–2016. בתוך עשרה חודשים מתחילת הייצור פרסמה גרייט וול מוטורס כי נמכרו כבר 100,000 יחידות של הרכב. הרכב זכה בפרס "רכב הנוסעים הקומפקטי של השנה בסין" לשנת 2010. הרכב זכה בחמישה כוכבי בטיחות במבחן הבטיחות הסיני שנערך לרכב בפברואר 2011, וקיבל אישור בטיחות מהאיחוד האירופי בדצמבר 2011. הרכב מאיץ מ-0 ל-100 קמ"ש בתוך 11.3 שניות. מדיה וקבצים בנושא גרייט וול ווליקס C30 בוויקישיתוף אתר האינטרנט הרשמי של גרייט וול ווליקס C30 "Great Wall C30". Great Wall Motors. נבדק ב-13 במרץ 2016. {{cite web}}: (עזרה) "The 100,000th Voleex C30 is Born". Great Wall Motors. 1 באפריל 2011. אורכב מ-המקור ב-11 במרץ 2012. {{cite web}}: (עזרה) "碰撞结果全纪录". C-NCAP.org. אורכב מ-המקור ב-2018-02-08. נבדק ב-13 במרץ 2016. {{cite web}}: (עזרה) "2 нови модела на Great Wall за 2012 година" (בבולגרית). Litex Motors. 23 בדצמבר 2011. אורכב מ-המקור ב-15 ביולי 2012. {{cite web}}: (עזרה) https://car.autohome.com.cn/price/series-4341.html
קאדילק מודל 30

קאדילק מודל 30 (באנגלית: Cadillac Model Thirty) היא מכונית משפחתית פתוחה בסגנון מכונית עידן פליז מסוג "Touring car" (אנ') (בין השנים 1913–1914 יוצרו גם מכוניות סגורות), בתצורה עיקרית "טורפדו" (אנ'), תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1909–1914. טורפדו (אנ') (תצורה עיקרית: "open Touring", תצורה נוספת: "Demi-Tonneau".) רודסטר בתצורות: 3-4 נוסעים. קופה. סדאן (עם גג קבוע). יוצרו 66,946 יחידות. דגמי "קאדילק מודל 30" התבססו על דגם "קאדילק מודל G" שיוצר בשנת 1907. עד שנת 1913 דגמי "קאדילק מודל 30" היו מכוניות פתוחות, ובין השנים 1913–1914 נבנו גם בתצורת סדאן, עם גג קבוע. מנוע קדמי. מנוע בנזין. סוג הנעה: הנעה אחורית. מערכת היגוי: מימין. דגמי "קאדילאר מודל 30" שירתו בצבא ארצות הברית (ראו תמונות). בשנת 1909 מחיר היחידה עמד על 1,400 דולר, יוצרו 5,903 יחידות. בשנת 1910 מחיר היחידה נע בין 1,600-3,000 דולר, יוצרו 8,008 יחידות. בשנת 1911 מחיר היחידה נע בין 1,700-3,000 דולר, יוצרו 10,019 יחידות. בשנת 1912 מחיר היחידה נע בין 1,700-3,000 דולר, יוצרו 13,995 יחידות. בשנת 1913 מחיר היחידה נע בין 1,800-3,250 דולר, יוצרו 15,018 יחידות. בשנת 1914 מחיר היחידה נע בין 1,975-3,250 דולר, יוצרו 14,003 יחידות. "קאדילק מודל 30", שנת 1911 "קאדילק מודל 30", שנת 1911 "קאדילק מודל 30", שנת 1910 "קאדילק מודל 30", שנת 1909 "קאדילק מודל 30", שנת 1912 "קאדילק מודל 30", שנת 1911 "קאדילק מודל 30", שנת 1909 "קאדילק מודל 30" בשרות צבא ארצות הברית במערך ההגנה האווירית "קאדילק מודל 30", שנת 1909 בשרות צבא ארצות הברית במערך ההגנה האווירית פרסומת ל"קאדילק מודל 30", שנת 1911 קאדילק קאדילק סוג 51 מדיה וקבצים בנושא קאדילק מודל 30 בוויקישיתוף קאדילק מודל 30, סרטון באתר יוטיוב קאדילק מודל 30, סרטון באתר יוטיוב "קאדילק מודל 30" carsandracingstuff.com/library/m/model30 "קאדילק מודל 30", שנת 1909 - מפרט supercars.net/blog/1909-cadillac-model-30 "קאדילק מודל 30" דגם "Demi-Tonneau" pinterest.com/pin "קאדילק מודל 30" - טורפדו, שנת 1912 gmheritagecenter.com/gm-vehicle-collection/1912_Cadillac_Model30 "קאדילק מודל 30" - תמונות conceptcarz.com/vehicle/z13393/cadillac-model-30 "קאדילק מודל 30", רודסטר שנת 1910 heritagemuseumsandgardens.org/automobile/1910-cadillac-model-30-roadster
ויולונה

וִיוֹלוֹנֶה הוא כלי קשת גדול ממשפחת הויולים (פירוש השם באיטלקית הוא 'ויול גדול'). ויולונה הוא לרוב כלי ברגיסטר קונטרה-באס, בעל שָׂריגים (frets) ניידים, המכוּוָן בקוורטות. על כל פנים, השם ויולונה שימש בתקופות שונות ובמקומות שונים לתיאור סוגים רבים של כלים, ויש הרואים בו שם כללי לכלי מיתר נמוכים. שני סוגי הוויולונה העיקריים הם '16 רגל' (כלי המצלצל אוקטבה מתחת לכתוב בתווים, ברגיסטר קונטרה-באס), וכלים המצלצלים בגובה בו הם כתובים (רגיסטר באס). לסוג השני משתייכים כלֵי '12 רגל' וכלֵי '8 רגל' - האחרונים אינם גדולים בהרבה מן הצ'לו, ולרוב המנעד שלהם כמעט זהה לזה של הצ'לו. לרוב הכלים חמישה או שישה מיתרים. לוויולונה צליל בהיר וקל יותר מזה של הקונטרבס, אך מסיבי יותר מזה של הצ'לו. סוגים שונים של ויולונה שימשו בקביעות כחלק מסקציית הקונטינואו במוזיקת בארוק, ומהם התפתח גם הקונטרבס המודרני. כיום משמש הכלי בהרכבים, תזמורות ואנסמבלים של מוזיקה עתיקה. מדיה וקבצים בנושא ויולונה בוויקישיתוף
גרגורי ג'אגנבורג

גרגורי "גרג" ג'אגנבורג (באנגלית: Gregory "Greg" Jagenburg; נולד בשנת 1957) הוא שחיין עבר אמריקאי, הוא אלוף עולם (קאלי 1975) וסגן אלוף העולם (ברלין 1978) במשחה ל-100 מטר פרפר. באליפות העולם שנערכה בקאלי, קולומביה ביולי 1975 זכה ג'אגנבורג בשתי מדליות זהב, במשחה ל-100 מטר פרפר בשיא אליפות חדש של 55.63 שניות, לפני רוג'ר פיטל ממזרח גרמניה (56.04 שניות) ובן ארצו ביל פורסטר (56.07 שניות) ובמשחה שליחים 4x100 מטר מעורב ביחד עם ג'ון מרפי, ריק קוללה ואנדי קואן בשיא אליפות חדש של 3:49.00 דקות, לפני מערב גרמניה (3:51.85 דקות) ובריטניה (3:52.80 דקות). נוסף לכך, הוא סיים מבמקום רביעי במשחה ל-200 מטר פרפר בתוצאה של 2:02.97 דקות. במשחקים הפאן אמריקאיים שנערכו במקסיקו סיטי, מקסיקו באוקטובר אותה שנה הוא זכה בשתי מדליות, זהב וכסף. מדליית זהב במשחה ל-200 מטר פרפר בתוצאה של 2:03.42 דקות, לפני סטיב גרג בן ארצו (2:04.06 דקות) ומדליית כסף במשחה ל-100 מטר פרפר בתוצאה של 56.13 שניות, אחרי בן ארצו מייק קרינגטון (56.09 שניות). באליפות העולם שנערכה בברלין, מערב גרמניה בשנת 1978 זכה ג'אגנבורג במדליית כסף, במשחה ל-100 מטר פרפר בתוצאה של 55.26 שניות, אחרי בן ארצו ג'ו בוטם שקבע שיא אליפות חדש 54.30 שניות ולפני פר ארווידסון משוודיה (55.38 שניות) ולא הצליח להגן על תוארו. Swimming - Greg Jagenburg, באתר The Sports (באנגלית)
עזרה עצמית (מפלגה)

עזרה עצמית (באוקראינית: Самопоміч), היא מפלגה שהוקמה באוקראינה בשנת 2012. המפלגה הוקמה על ידי אנדריי סדובוי, ראש העיר של לבוב . בשנת 2014 המפלגה התמודדה בבחירות מקומיות בקייב ובתמיכת 7% מהקולות זכתה במקום השלישי, וחמישה נציגי המפלגה נכנסו לעירייה. תוצאות אלו הביאו את ראשי המפלגה להחליט להשתתף בבחירות של שנת 2014 לפרלמנט האוקראיני. מייסד המפלגה מיקם את עצמו במקום ה-50 ואילו בראשה הוצבה היזמית החברתית האנה הופקו. המפלגה זכתה ב-33 מושבים. נציגת המפלגה קיבלה תפקיד של סגן יושב ראש הפרלמנט ונציג נוסף נכנס לממשלה. בבחירות מוניציפליות שנערכו באוקראינה בשנת 2015, זכתה המפלגה ב-915 מקומות (הנמוך בין כל המפלגות שהשתתפו בבחירות). בשנת 2015 הוצאה האנה הופקו משורות המפלגה בעקבות הצבעתה בהצעות לשינויים בחוקה. בינואר 2016 עזבה המפלגה עזבה את הקואליציה. בשלהי 2015 ותחילת 2016 דנה המפלגה עם מיכאיל סאקשווילי וגופים נוספים על האפשרות להקים מפלגה חדשה, אך בקיץ 2016 הדיונים הופסקו. באוקטובר 2018 המפלגה הכריזה על אנדריי סדובי כמועמד לנשיאות אוקראינה. במרץ 2019 הוא החליט לעזוב את המרוץ. בבחירות של שנת 2019 חלק משמעותי של נציגי המפלגה בפרלמנט התמודדו מטעם מפלגות אחרות. מדיה וקבצים בנושא עזרה עצמית בוויקישיתוף אתר האינטרנט הרשמי של עזרה עצמית עזרה עצמית, ברשת החברתית פייסבוק עזרה עצמית, ברשת החברתית אקס (טוויטר) ערך זה הוא קצרמר בנושא מפלגות ובנושא אוקראינה. אתם מוזמנים לתרום לוויקיפדיה ולהרחיב אותו.
גיטנאס נאוסדה

גיטנאס נאוסדה (בליטאית: Gitanas Nausėda; נולד ב-19 במאי 1964) הוא פוליטיקאי ליטאי המכהן כנשיא ליטא השישי. בשנים 1987–1982 למד נאוסדה באוניברסיטת וילנה בפקולטה לכלכלה תעשייתית, ובין השנים 1989–1987 בפקולטה לכלכלה. בין השנים 1992–1990 התמחה באוניברסיטת מנהיים בגרמניה. החל משנת 2009 הוא פרופסור חבר בבית ספר לעסקים באוניברסיטת וילנה. לאחר סיום לימודיו, החל נאוסדה לעבוד במוסד לחקר כלכלה והפרטה בליטא. בשנים 1994–1993 עבד בתפקיד ראש שווקים פיננסיים בגוף הממונה על ההגבלים העסקיים בליטא. בשנים 2000–1994 עבד בבנק ליטא, תחילה במחלקה האמונה על הרגולציה של הבנקים בליטא ובהמשך כמנהל המחלקה למדיניות מוניטרית. בשנים 2018–2000 כיהן בתפקיד הכלכלן הראשי ויועץ ליו"ר AB Vilniaus Bankas. בשנים 2018–2008 כיהן בתפקיד אנליסט כלכלי ויועץ ראשי, ובהמשך ככלכלן ראשי לנשיא SEB bankas. ב-17 בספטמבר 2018, הכריז נאוסדה על כוונתו להתמודד בבחירות לנשיאות ליטא כמועמד עצמאי. הוא זכה בסיבוב השני של הבחירות ב-26 במאי 2019, והחל את תפקידו כנשיא ליטא ב-12 ביולי 2019. ב-2024 התמודד בשנית לנשיאות ליטא וזכה בסיבוב השני של הבחירות נגד ראש ממשלת ליטא המכהנת אינגרידה שימוניטה (מפלגת איחוד המולדת), וזכה לכ-76% מהקולות - אחוז ההצבעה הגבוה ביותר למועמד מאז הוקדם מחדש מוסד הנשיאות בליטא לאחר התפרקות ברית המועצות. ב-1990 נישא לדיאנה נאוסדינה, להם שתי בנות. מלבד השפה הליטאית, נאוסדה דובר מספר שפות נוספות: אנגלית, גרמנית ורוסית. מדיה וקבצים בנושא גיטנאס נאוסדה בוויקישיתוף גיטנאס נאוסדה, ברשת החברתית פייסבוק גיטנאס נאוסדה, ברשת החברתית אקס (טוויטר) גיטנאס נאוסדה, ברשת החברתית אינסטגרם גיטנאס נאוסדה, ברשת החברתית LinkedIn גיטנאס נאוסדה, סרטונים בערוץ היוטיוב Gitanas Nausėda | Biografija, Nauseda 2019 (באנגלית) (ארכיון) Bloomberg - Are you a robot?, www.bloomberg.com Lithuanian opposition party names favorites for presidential election - Xinhua | English.news.cn, www.xinhuanet.com Lina Mustafinaitė, D. Nausėdienė: Gitanas man pateikė viliojantį pasiūlymą, kurio negalėjau atsisakyti, DELFI G.Nausėdos kelias į ekonomiką aplaistytas ašaromis, DELFI
סאני בוי ויליאמסון

אלק רייס מילר (אנגלית: Aleck "Rice" Miller‏; 5 בדצמבר 1899 - 25 במאי 1965) הידוע יותר בשם סאני בוי ויליאמסון השני, נגן מפוחית, זמר ויוצר בלוז אמריקני. אחד מאמני הבלוז המצליחים והמפורסמים ביותר בכל הזמנים. נולד בגלנדורה שבמיסיסיפי. קיימים חילוקי דעות בנוגע לתאריך לידתו ושמו המקורי של ויליאמסון. לא ידוע הרבה על ילדותו של ויליאמסון, אבל ידוע שבשנות ה-30 הוא פעל באזור הדלתא תחת הכינוי "ליטל בוי בלו" וניגן עם אגדות בלוז כמו רוברט ג'ונסון ואלמור ג'יימס. בתחילת שנות ה-40 הוא הנחה את תוכנית הבלוז הראשונה ברדיו, King Biscuit Time, שזכתה להצלחה גדולה. אחת הסיבות להצלחת התוכנית היא העובדה שליטל בוי בלו התחזה בה לנגן המפוחית ג'ון לי "סאני בוי" וילאמסון. ועד כמה שהרעיון נשמע מטורף, במיוחד בהתחשב בעובדה שסאני בוי וילאמסון המקורי היה כוכב באותה תקופה, ושהסגנון שלו היה שונה מזה של ליטל בוי בלו, הקהל האמין שלא מדובר במתחזה, בעיקר מפני שרוב המאזינים לא ראו אף אחד משניהם. כאשר ג'ון לי ויליאמסון נרצח ב-1948, ליטל בוי בלו הפך לסאני בוי ויליאמסון המקורי. למרות ההצלחה, סאני בוי לא מיהר להקליט שירים, והחל רק ב-1951, אחרי שכנועים ופיתויים של ליליאן מק'מוריי, הבעלים של חברת התקליטים "טראמפט". הוא הקליט עבור חברת תקליטים זו עד 1954, והשירים שהוציא ב"טראמפט", כמו "Eyesight to the Blind", הפכו עם הזמן לקלאסיקות בלוז. מלבד השירים שלו, ויליאמסון עזר גם בהקלטת "Dust My Broom", הקטע הידוע ביותר של אלמור ג'יימס. באותו זמן, הוא התגרש מאשתו הראשונה והתחתן עם מאטי גורדון. בתחילת 1955, החוזה שלו עם "טראמפט" נמכר ללאונרד צ'ס, יו"ר חברת התקליטים "צ'ס רקורדס" בשיקגו. השיר הראשון שויליאמסון הקליט ל"צ'ס", "Don't Start Me to Talkin'", שהוקלט בחזרה ב-12 באוגוסט, הפך ללהיט במצעדי הרית'ם אנד בלוז ב-1955. הוא המשיך להופיע ולהנחות את King Biscuit Time מדי פעם, עד שב-1963 הוא נסע לראשונה לאירופה כדי להשתתף ב"פסטיבל הפולק-בלוז האמריקאי". בפסטיבל, הופעותיו היו מהמצליחות ביותר, והוא נשאר בבריטניה אחרי שהפסטיבל נגמר כדי לרכוב על גל ההצלחה. בבריטניה הוא החל להופיע במועדוני הקצב של הצעירים, וניגן והקליט עם היארדבירדס והחיות. שיר שהקליט בשם "Help Me" הפך ללהיט מפתיע ברחבי אירופה. במשך השנתיים הבאות, ויליאמסון נדד בין אירופה לארצות הברית, עד שחזר לגור במיסיסיפי ב-1965. הוא חזר להנחות את King Biscuit Time והמשיך להקליט. באותה שנה, ב-25 במאי, נמצא ויליאמסון שרוע על מיטתו ללא רוח חיים, ככל הנראה כתוצאה מהתקף לב. הוא נקבר בטקס הלוויה חגיגי בטוטווילר, מיסיסיפי. ב-1980, הוא נכנס להיכל התהילה של הבלוז. מדיה וקבצים בנושא סאני בוי ויליאמסון בוויקישיתוף סאני בוי ויליאמסון, במסד הנתונים הקולנועיים IMDb (באנגלית) סאני בוי ויליאמסון, באתר AllMusic (באנגלית) סאני בוי ויליאמסון, באתר MusicBrainz (באנגלית) סאני בוי ויליאמסון, באתר Yandex.Music (ברוסית) סאני בוי ויליאמסון, באתר Discogs (באנגלית) סאני בוי ויליאמסון, באתר Songkick (באנגלית) סאני בוי ויליאמסון, באתר SecondHandSongs סאני בוי ויליאמסון, באתר "Find a Grave" (באנגלית)
לוי יצחק גרינוולד

רבי לוי יצחק גרינוולד (כ"ו באב ה'תרנ"ג, 8 באוגוסט 1893 – כ"ז בניסן ה'תש"מ, 13 באפריל 1980) היה מנהיגה של קהילת צעהלים בארצות הברית, ונשיא כולל שומרי החומות בירושלים. רבי לוי יצחק היה בנו הצעיר של רבי משה גרינוולד בעל "ערוגת הבושם", וחתן אחיו רבי אברהם יוסף גרינוולד מאונגוואר. לפני מלחמת העולם השנייה כיהן כרבן של הקהילות אורשיווא (כיום באוקראינה), וישק (כיום באוקראינה), פאיע, ולבסוף רבה של צעהלים (כיום באוסטריה) שעל שמה נתפרסם. עם כניסת הנאצים לאוסטריה הצליח להגר לארצות הברית ועבר לניו יורק ושם הניח את היסוד לקהילה ולמוסדותיה בשם "ערוגת הבושם" אותם הנהיג עד פטירתו. מגדולי הרבנים בארצות הברית לאחר השואה. סגן נשיא התאחדות הרבנים באמריקה. חיבר ספר 'מגדלות מרקחים'. נפטר בכ"ז בניסן תש"מ. הרב גרינוולד היה ממייסדי הכשרות המהודרת בארצות הברית, גישה הלכתית לפיה מקפידים שהמוצרים השונים יהיו מותרים לאכילה לכתחילה לפי דעת כל הפוסקים ושאיכות ההשגחה על נושא זה תהיה גבוהה במיוחד. הוא פעל רבות בענייני כשרות בארצות הברית וההכשר שלו נחשב למהודר ביותר. לאחד ששאלו האם מותר לשלוח משגיח על חלב בכפר שאין שם יהודים והוא יהיה מוכרח להתפלל כל יום ללא מנין, השיב בתשובה נחרצת (במכתב מתאריך ערב ראש השנה ה'תשי"ט): "... ותמצית תשובתי הוא דחלב שחלבו עכו"ם ואין ישראל רואהו הוא טריפה, וכדי להציל אפי' איש אחד מישראל מאכילת טריפות מותר להתפלל כל ימיו בלא מנין, ואם א"א לו להתפלל כלל אז פטור לגמרי מתפלה כי עוסק במצווה פטור מן המצווה ואין לך מצווה גדולה מזו ..." שמואל שלמה טלר, "צדיק מה פעל" הפרדס, שנה נד חוברת ח עמ' 28 'עלי זיכרון' (ליהדות הונגריה) עלה 50 לוי יצחק בן משה גרינוואלד (1893-1980), דף שער בספרייה הלאומית GENI "עדיף לא להתפלל כלל מלהאכיל טריפות רח"ל!!! מכתב חריף מהגאון רבי יצחק לוי גרינוולד גאב"ד צעהלים – ארצות הברית זצ"ל ממיסדי ...". בידספיריט. רבי לוי יצחק גרינוולד. אישי ישראל